Voorstel vir laer spoedperke lok gemengde reaksie | Maroela Media
Voorstel vir laer spoedperke lok gemengde reaksie
Laer spoedperke is een van die voorgestelde regulasies wat onlangs in die Staatskoerant gepubliseer is.
Die voorstelle sluit onder meer in dat 'n spoedperk van 40 km/h in stedelike gebiede gehandhaaf word, 'n perk van 80 km/h vir enige pad buite stedelike gebiede en 'n 100 km/h perk waar 'n snelweg deur 'n woongebied loop.
Motoriste wat hul rybewyse wil hernu sal ook aan lukrake praktiese toetse deur toetsbeamptes onderwerp kan word. Swaarvoertuie van meer as nege ton sal nie toegelaat word om tussen 06:00 en 09:00 en weer tussen 17:00 en 20:00 'n openbare pad te gebruik nie.
Petro Kruger, direkteur van die padveiligheidstigting, sê hulle ondersteun nie die nuwe maatreëls nie…
Layton Beard, bestuurder van openbare betrekkinge van die Automobiel Assosiasie (AA), sê hulle is nog besig om die regulasies te bestudeer en sal later daaroor kommentaar lewer…
Stanley Bezuidenhout, padverkeersrisiko-ontleder van IFB Investigations, is van mening dat die voorgestelde beperkings 'n goeie opsie is…
Die bydrae is saamgestel deur Klankkoerant van Radio Pretoria.
Werkers in hospitaal ná diesellekkasie
BELAGLIK! Wat is die rede daarvoor? Beslis nie om botsings en ongelukke te probeer verminder nie. Dít gaan tóéneem as hulle daardie voorstelle implementeer, want mense raak nóú al ongeduldig as iemand voor hom nie vinnig genoeg na sy sin ry nie
Die rede waarom daar so baie ongelukke is op die nasionale paaie, is omdat daar net een baan is om in te ry. Kyk maar na die Europese hoofweë: 2, selfs 3 bane langs mekaar!
Dit gaan net mooi NIKS help as die ou agter die stuurwiel nie kan bestuur of dronk is of `n gekoopte lisensie het of erger GEEN lisensie het!!
Gaan dit ook vir taxi's geld want hulle steur hulle nie eers aan die reëls nou nie.
Dis nou een wat agter n lessenaar sit en die dinge uitdink. Dink net hoeveel verkeerboetes gaan nou ophoop, vir spoeddddd, genade nee wat word van hierdie land. Surkus mense!!!
meer ongelukke gaan nou gebeur omdat mense aan die slaap gaan raak agter die stuurwiel uit verveeldheid. Dit is die belaglikste ding wat nog ingestel gaan of wil word. Laat die wat nie behoorlik kan bestuur nie die kruipwerk doen en die taxis ook. Ek kan net dink as ek so stadig moet ry gaan ek wragtig aan die slaap raak